लेफ्ट फ्रंट सरकार के खिलाफ निकाली आक्रोश रैली, आंदोलन की चेतावनी दी
केरलपश्चिमी बंगाल में माकपा तथा अन्य सेक्युलरवादी पार्टियों के शासन में आरएसएस, अन्य हिन्दूवादी-राष्ट्रवादी संगठनों के कार्यकर्ताओं की हत्या, डराधमका कर पलायन कराने के विरोध में शुक्रवार को लोकतंत्र बचाओ मंच के बैनर तले आक्रोश रैली निकाली गई। साथ ही कलेक्ट्रेट के पास धरना दिया गया। राष्ट्रपति के नाम कलेक्टर को ज्ञापन सौंपकर सरकार को बर्खाश्त करने की मांग की। कार्रवाई नहीं होने पर उग्र आंदोलन की चेतावनी दी है।
नवल सागर से शुरू होकर आक्रोश रैली कलेक्ट्रेट तक पहुंची और सड़क पर धरने में तब्दील हो गई। लोगों ने नारे लिखी तख्तियां, भगवा झंडे तथा तिरंगे थाम रखे थे, महिलाएं भी रैली में शामिल थीं। आक्रोश रैली में आरएसएस, विद्या भारती, बजरंग दल, विश्व हिन्दू परिषद, संस्कार भारती, भारत विकास परिषद, सेवा भारती, शिक्षक संघ, राष्ट्रीय क्रीड़ा भारती, भाजपा, भाजयुमो आिद संगठन शामिल हुए। पर भाजपा के बड़े नामवालों ने रैली से परहेज ही रखा, वे दूर तक नजर नहीं आए। आक्रोश रैली के संयोजक महे्रदकुमार शर्मा, सह संयोजक रमेशचंद्र जैन, मुख्य वक्ता वीएचपी कोटा विभाग के मंत्री राजेंद्र जैन, प्रांत धर्म जागरण समिति के जटाशंकर शर्मा, सुरेश कुमार पोकरा, मंच के प्रचार प्रमुख लोकेश वशिष्ठ सहित कई संत रैली की अगुवाई कर रहे थे।
बूंदी. लोकतंत्र बचाओ मंच की ओर से निकाली गई रैली में संतों के अलावा हिंदू संगठनों के लोग शामिल हुए।
बूंदी. रैली में आरएसएस, भाजपा सहित कई राष्ट्रवादी संगठनों से जुड़े लोग शामिल हुए।
hin_Deva hin_Deva hin_Deva hin_Deva bho_Deva